4-ta KUOPA — SOMERVILLE, MASS. 


Moterų Sąjungos 4-ta kuopa įkurta 1950 m., rugpiūčio 15 d., Somer- 
ville mieste prie Nekalto Prasidėjimo Panelės Šv. parapijos, Cambridge. 

Cambridge nėra didelis miestas žmonių skaičiumi, bet garsus savo 
Harvard ir M.I.T. universitetais. Tame mieste yra lietuvių parapija, ku- 
rios dabartinis klebonas yra kun. Antanas Baltrašūnas. Šioji 4-ta kuopa 
įsteigta gerai žinomos, darbščios, nenuilstamos Anelės Ambrozaitienės. Ne- 
veltui Moterų Sąjungos seimas 1957 m. pakėlė ją į Garbės Nares. 

Pirmas susirinkimas įvyko 1950 m. lapkričio 17 d. Susirinkimą atida- 
rė N.P. parapijos klebonas P. Juškaitis. Pirmieji žingsniai pradėti su 22 
narėmis. 

Steigėja Anelė Ambrozaitienė pasiūlė išrinkti valdybą: Pirmininkė — 
Anelė Ambrozaitienė, vicepirm. — Valerija Sližauskienė, sekretorė — 
Aleksandra Daukantienė, finansų rašt. — Marcelė Freimanienė, iždinin- 
kė — Sofija Griškienė, iždo globėja — Marija Miškinis, tvarkdarė — 
Teklė Banienė. 

Ši valdyba darbavosi iki 1954 m. Vėliau sudėtis pasikeitė. Dabartinę 
4-tos kuopos valdybą sudaro sekančios: Pirmininkė — Anelė Ambrozaitie- 
nė, vicepirm. — Valerija Visminienė, iždininkė — Sofija Griškienė, finan- 
sų rašt. — Valerija Sližauskienė, protokolų rašt. — Elena Paliulis, iždo 
globėja — Jievutė Rollins, tvarkdarė — Teklė Banienė. 

Narių skaičius 40, Pašalpos ir pomirtinės 20, Apšvietos 20. Veiklos 
rezultatai nuo įsteigimo iki šių metų buvo suruošta 39 parengimai, aukota 
sekančiai: 

Nukryžiuoto Jėzaus Seselėms „Brocktone — $916.00 

N.P. parapijai, Cambridge — $1,075.00 

Tėvams Prančiškonams, Maine, pikniko metu — $220.00 

N.P. kun. P. Juškaičiui švenčiant 35 ir 40 metų jubiliejų — $30.00 


Moterų Sąjungos 4-toji kuopa, Somerville, Mass. Dalis narių su valdyba ir dvasios 
vadų kun. A. Baltrašiūnuų. 

Anelė Ambrozaitienė 


N.P. Seselėms, Cambridge — $35.00 

Vasario 16 gimnazijai Vokietijoj — $30.00 

Vokietijos vargo mokyklai — $30.00 

Moterų Sąjungos seimams — $40.00 

Sergančiam džiova asmeniui Vokietijoj — $15.00 

N.P. parapijos Klebonui kun. A. Baltrušūnui švenčiant 25 metų 
kunigystės sukakties dovana — $25.00 

Stipendijų Fondui — $10.00 

Balfo centrui, New Yorke pasiųsta rūbų 103 svarai ir $45.00 

Sergančioms narėms — $231.00 

Mišių aukos narių artimiesiems — $105.00 

Kitos smulkios išlaidos 14 metų bėgyje — $257.00 

Narėms įsigijus namus ir švenčiant 25 metų sukaktį — $170.00 

Keturiolika metų gana trumpas laikas, bet kiek gražių darbų atlikta! 
Mums garbė turint gabią, energingą pirmininkę Anelę Ambrozaitienę, tik 
jos sumanumu mes galėjom tiek nuveikti. Ji dirba Moterų Sąjungoje nuo 
1916 m. Steigdama 22 kuopą, joje buvo finansų ir protokolų raštininkė, iž- 
dininkė ir dabartinė 4-tos kuopos pirmininkė. 


Anelė Ambrozaitienė — Uoliausia Kuopos Veikėja 


Anelė Vyreliūnaitė atvyko 1914 m. Kaip ir visos ano meto atvyks- 
tančios lietuvaitės, Anelė susirado namų ruošos darbą ir apsigyveno Cam- 
bridge pas gimines. Atsimindama savo motinos žodžius, kad lietuvaitės 
turi burtis ir laikytis kartu, Anelė su kitom dviem draugėm — Konstan- 
cija Sudoniūte ir Apalonija Juzanaite pradėjo ieškoti lietuviškos organi- 
zacijos, kuriai galėtų priklausyti. 

Jau Cambridge buvo įsteigta parapija ir pastatyta bažnyčia. Tos trys 
mergaitės kreipėsi į Cambridge kleboną kun. Krasnicką ir prašė, kad 
joms nurodytų kokią nors lietuvišką organizaciją. Kun. Krasnickas nu- 
kreipė mergaites į So. Bostoną pas kunigą Kemėžį. Kunigas Kemėžis ap- 
sidžiaugė mergaičių gerais pasiryžimais. Patarė joms organizuoti savo 
kuopą Cambridge. Mergaitės, grįžusios į Cambridge, susirado 10 jaunų na- 
rių ir 1916 m. balandžio 19 d. sutvėrė 22-rąją kuopą. 

Anelė Vyreliūnaitė ištekėjo 1919 m. ir tapo p. Ambrozaitienė. Tuo var- 
du ji yra ir dabar žinoma. Mylėdama Sąjungą nebesitraukė iš veiklos, bet 
ėjo įvairias valdybos pareigas. Nuo 1950 m., kai buvo sutverta 4-ta Kp., 
Anelė yra šios kuopos pirmininkė. Kuopa turi šiuo metu 40 narių ir jos 
visos yra Anelės Ambrozaitienės nuopelnas. Jos žodžiais tariant: „kai aš 
surandu naują narę, tai lyg man kas būtų padovanojęs 100 dolerių.“ Ji 
yra taip prisirišusi prie savo kuopos, lyg tai būtų jos vaikas. Sąjunga yra 
apdovanojusi ją Garbės Narės titulu ir atšventusi jos 25 metų veikimo 
sukaktį. Linkime Anelei Ambrozaitienei dar ilgus metus dirbti ir nepa- 
vargti ir atšvęsti savo auksinį jubiliejų. 


